TV7 JERUUSALEMMA UUDISED
Meie tänased teemad -
Vene sõjalaev külastas Haifat
Endise sõjaväeluurejuhi analüüs
Netanyahu kohtus Saksa välisministriga
Molotovi kokteili rünnakus haavata saanud sõdurid paranevad
ÜRO rahuvalvajad kardavad Hezbollah't
Võitlus vaesuse vastu
TV7 Jeruusalemma Uudistest - Shalom!
Israel Today teatab Vene laeva külaskäigust.
Esimest korda pärast Iisraeli riigi rajamist 1948. a,
jäi Vene laev Haifa sadamas ankrusse.
Vene Musta mere laevastikku kuuluv Azov saabus Iisraeli
Vene sõjaveteranide palvel,
et aidata Natsi-Saksamaa üle saavutatud võidu aastapäevaüritustel.
Kuu alguses kutsuti Iisraeli kolinud Punaarmee juudi veteranid
osalema massiivsel laeval toimunud tseremoonial.
Külaskäigul oli ka teine, veelgi tähtsam ajalooline põhjus:
Süüria Assadi valitsuse silmapiiril terendav kokkuvarisemine.
Venemaa otsib Lähis-Idas uusi liitlasi.
Kaua Süürias Tartusis asunud Vene suure laevastikubaasi tulevik
on kodusõja tõttu ebakindel.
Venemaa on mures oma huvide pärast piirkonnas.
Viimatiste raportite teatel otsib Venemaa uut Vahemere sadamat,
et säilitada regioonis strateegilist tasakaalu.
Vene delegatsioonid on väidetavalt uurinud Egiptust ja Alžeeriat.
Iisraeli ametnike sõnul on nn Araabia kevad
muutnud Venemaa nägemust Iisraelist.
Moskva mõistab nüüd, et plahvatusohtlikus
ja ettearvamatus piirkonnas on juudiriik tasakaalu vundamendiks.
Arutz Sheva kirjutab Iisraeli endise sõjaväeluurejuhi
Iisraeli televisioonis Süüria kohta tehtud kommentaaridest.
Praegu Rahvusliku Julgeoleku Instituuti juhtiva Amos Yadlini sõnul
on Süüria president Bashar al-Assad lõpu lävel,
kui ta Iisraeliga sõda alustab.
Yadlini sõnul on Assadil surve
vastata Iisraeli hiljutistele rünnakutele Süürias
Yadlini väitel ei tohi iisraellased mõelda,
et mis varem on toiminud, toimib alati.
Iisrael peaks hoolikalt mõtlema,
kas ollakse valmis tõenäoliselt kasvavaks olukorraks.
Yadlini sõnul püüab Assad iga hinna eest vältida
sõtta sattumist Iisraeliga.
Assad ei taha ei Iisraeli ega teiste välisjõudude sekkumist
riigis möllavasse kohutavasse sõtta.
Assadil on edumaa, kuna erinevalt Mubarakist Egiptuses
on Assadi armee talle lojaalne ja erinevalt Qaddafist Liibüas
pole välisriigid Süürias sekkunud.
Sõda Iisraeliga avaks ukse välisriikide sekkumisele Süürias
ja Assad püüab seda vältida, kuna see tähendaks tema lõppu.
Yadlini sõnul on Assadil veel mõningaid vahendeid,
mida kasutada.
Yadlin ütles samuti, et Venemaa kavatseb müüa Süüriale
kaasaegseid S-300 raketikomplekse hoolimata Iisraeli vastuseisust.
Arutz Sheva kirjutab Iisraeli peaministri Benjamin Netanyahu
ja Saksa välisministri Guido Westerwelle kohtumisest.
Netanyahu nimetas nii Saksamaad kui Westerwellet ja Merkelit
Iisraeli sõpradeks.
Netanyahu sõnul valitseb Lähis-Idas hetkel ulatuslik ja pretsedenditu
ebastabiilsuse ajajärk.
Sellist kohinat pole piirkonnas mitu aastakümmet nähtud.
Netanyahu sõnul jälgib ta hoolega piirkonnas kiiresti muutuvat olukorda
ja reaalseid väljakutseid, mida see Iisraeli julgeolekule esitab.
Netanyahu lubas sõita, kuhu tahes, kohtuda kellega tahes
ja teha mida tahes, et tagada Iisraeli elanike julgeolek.
Saksa välisministri sõnul esitab aeg väljakutseid tervele regioonile,
kuid eriti sõpradele Iisraelis. Westerwelle rõhutas,
et Saksamaa seisab rasketel aegadel oma koostööpartneri Iisraeli kõrval.
Saksamaa tahab koostööd ja toetada Iisraeli.
Westerwelle sõnul pole jutt üksnes strateegilisest liidust,
vaid ühiskondade, inimeste ja valitsuste vahelisest sõprusest.
Ta lisas, et Saksamaa toetab täielikult USA viimast algatust
otseste rahukõneluste alustamiseks.
Saksamaa arvates tuleks Lähis-Ida rahuprotsess
ja töö kahe riigi lahenduse saavutamiseks elustada just nüüd
ning Saksamaa teeb kõik, et toetada Iisraeli
ja kogu piirkonna julgeolekut ning rahulikku ja kestvat arengut.
Arutz Sheva kirjutab neljast haavatud IKJ sõdurist,
kes said vigastada, kui araablased viskasid
eelmise nädala kolmapäeval iisraellaste Shavuoti püha ajal
Hebroni lähistel Molotovi kokteili IKJ maastikuautosse.
Üks tulepomm lendas autosse.
Auto kaotas juhitavuse ja käis kaks korda üle katuse.
Sõdurid püüdsid autost välja pääseda,
kuid see oli raskendatud araablaste loobitud kivide tõttu.
Araablased teavad, et praeguse seaduse järgi
ei tohi kiviloopijaid tulistada.
Sõdurid päästsid IKJ väesalgad.
Kaks sõdurit said 2. ja 3. astme põletushaavu,
ülejäänud kaks kergemaid vigastusi.
Juhtum toimus araablaste Nakba-päeva ürituste ajal,
mil Lähis-Ida araabiamaad said suure kaotuse,
kui püüdsid 1948. a Iisraeli juute hävitada.
Israel Today teatel kardavad ÜRO rahuvalvurid Hezbollah't.
Liibanonis asuvad ajutised ÜRO väed ehk UNIFIL'i salgad on sattunud
Iisraeli-Süüria piiril üha tihemini Hezbollah terroristide vaenu
ja isegi vägivalla ohvriks.
Johtuvalt Süüria olukorrast
on Liibanonis asuvaid ÜRO vägesid paigutatud ümber riigi idapiirile.
Olukorda ära kasutades on Hezbollah jõuga piirkonda tunginud
ähvardades UNIFIL'i salku iga päev.
Hezbollah ei lase UNIFIL'il piiril patrullida
ja on ähvardanud isegi röövida rahvusvahelise rahuvalve liikmeid
nagu Süüria mässulised mõne aja eest.
Raportite järgi teatasid UNIFIL'i ametnikud
Iisraeli kolleegidele, et nende mõõt on täis.
Kui selgub, et rahuvalvajate elu on ohus,
taandub UNIFIL piirkonnast.
See oleks viimane löök
Teise Liibanoni sõja lõpetanud ÜRO resolutsioonile 1701.
Israel Today kirjutab Iisraeli võitlusest vaesusega.
OECD uurimuse järgi on riigi vaesusaste
hoolimata majanduse üldisest tugevusest maailmaturul
arenenud riikide seas kõrgeim.
Ligi 21% iisraellastest elab allpool vaesuspiiri.
Uurimistulemused avaldati peaminister Netanyahu valitsusele
äärmiselt ebasoodsal ajal.
Uus valitsus püüab lahendada defitsiiti
maksude tõstmise ja sotsiaaltoetuste kärpimisega.
Keskklassi kuuluvad iisraellased elavad palgast palgani
ega saa endale enam korteri ostmist lubada.
Vaesemates oludes elavate olukord on palju halvem
rahandusminister Lapidi vihjatud sotsiaaltoetuste kärbete tõttu.
Need olid meie tänased uudised. Shalom ja kohtumiseni!
Tõlge: Monika Jaaguri